
În contextul adoptării unei noi Strategii Naţionale de Apărare a Țării pentru perioada 2015-2019, 
la nivelul Centrului de Studii Strategice de Apărare şi Securitate din cadrul Universităţii Naţionale de 
Apărare „Carol l” a fost demarată o analiză cuprinzătoare atât a unor concepte clasice, utilizate la 
nivel naţional şi/sau aliat, cât şi a altora mai moderne din domeniul securității şi apărării. Rezultatele 
acestui demers ştiinţific de fundamentare a conceptelor, termenilor şi sintagmelor specifice le 


prezentăm în continuare. 


Amenințarea reprezintă o declarare a unei 
intenţii de a pedepsi sau a răni o persoană, în 
special în cazul în care aceasta nu doreşte un 
semn sau o avertizare asupra unui posibil 
necaz, pericol etc." 

Amenințarea la adresa securității naţionale 
constă în manifestările de orice fel ale unor 
capacităţi, intenţii, disfuncţii sau vulnerabilităţi, 
precum şi faptele, stările de fapt sau situațiile de 
natură să pună în pericol, direct sau indirect, 
securitatea naţională”. 

Amenințarea hibridă este dată de 
combinaţia diversă şi dinamică a forțelor 
convenţionale, forțelor neregulate, a elementelor 
criminale sau o combinare a acestor forțe şi 
elemente pentru a realiza şi beneficia reciproc 
de efectele produse” sau de combinaţia forțelor 
convenţionale şi neregulate pentru a crea 
ambiguitate, pentru a valorifica iniţiativa şi 
paraliza adversarul şi care pot implica atât 
sisteme militare tradiţionale, cât şi cele de tip 
asimetric“. Prin urmare, acest tip de ameninţare 
poate fi reprezentată ca activitatea concertată a 
unui adversar statal sau  non-statal ce 
încorporează într-o manieră adaptativă şi rapidă 
elemente diverse şi dinamice ce ţin de 


convenţional, asimetric, terorism şi criminalitatea 
organizată, precum şi de mijloace non-militare, 
simultan, folosind întregul spectru de conflict ca 
o forță unificată pentru a-şi atinge obiectivele”. 

Apărarea desemnează ansamblul măsurilor 
şi dispoziţiilor de orice natură care are drept 
obiect asigurarea, în orice moment, în orice 
împrejurare şi împotriva oricărei forme de 
agresiune, a securităţii şi integrităţii teritoriului, 
cât şi viața populaţiei”. 

Apărarea naţională cuprinde ansamblul de 
măsuri şi activități adoptate şi desfăşurate de 
statul român în scopul de a garanta 
suveranitatea națională, independența şi 
unitatea statului, integritatea teritorială a ţării şi 
democraţia constituțională”. 

Capabilitatea presupune abilitatea de a 
concepe, a prospecta, a planifica, a executa, dar 
Şi existența mijloacelor, metodologiilor, 
expertizelor şi procedurilor necesare pentru a 
materializa un concept sau o idee. Mai concis, 
prin capabilitate se înțelege abilitatea de a 
executa acţiuni în scopul îndeplinirii unor 
obiective”. 

Capabilitatea militară este un sistem coerent 
de abilităţi, cunoştinţe, competenţe şi roluri cu 

ajutorul cărora se asigură exploatarea 
capacităţilor militare pentru îndeplinirea unor 
obiective "°. 

Interoperabilitatea reprezintă capacitatea 
sistemelor, unităţilor sau forțelor de a oferi 
servicii şi de a accepta servicii de la alte 
sisteme, unităţi sau forțe şi de a folosi serviciile 
astfel schimbate pentru a le face capabile să 
opereze împreună în mod eficient’. În viziunea 
NATO, interoperabilitatea este capacitatea de a 
acționa împreună coerent, eficace şi eficient în 
scopul realizării obiectivelor tactice, operaţionale 
şi strategice aliate. Mai exact, aceasta permite 
forțelor, unităţilor şi/sau sistemelor să opereze 
împreună, să  împărtăşească doctrină şi 
proceduri comune, infrastructură şi baze, să fie 
capabile să comunice. Interoperabilitatea reduce 
duplicarea, permite punerea în comun a 
resurselor °. 

Capacitatea natională de apărare rezultă din 
acțiuni coordonate, în principal în domeniile 
militar, siguranță şi ordine publică şi informații, 
precum şi economic, administraţie publică la 
nivel central şi local, educaţie, sănătate, 
infrastructură şi comunicaţii, mediu "°. 

Capacitatea colectivă de apărare rezultă din 
conjugarea eforturilor şi resurselor statelor 
membre pentru a se proteja reciproc în spiritul 
solidarităţii consacrată de articolul 5 din Tratatul 
Nord-Atlantic. 

Coordonarea interinstituțională este 
interacțiunea care are loc între diferite 
departamente şi agenţii în scopul realizării unui 
obiectiv". În cadrul acesteia, planificarea 
interinstituțională este procesul de colaborare 
într-un mediu comun între diferite departamente 
şi agenţii guvernamentale şi entităţi locale în 
scopul asigurării unui mediu de securitate 
proactivă 15. 

Credibilitatea strategică este dată de modul 
în care ceilalți percep strategia instituțională 
generală şi capacitatea sa de a planifica şi 
asigura o direcţie strategică '€. 

Criza, în sensul cel mai larg, desemnează 
întreruperea desfăşurării pe coordonatele fixate 
ale unui eveniment, activităţi şi/sau relații 
interpersonale, intragrupale, intergrupale şi/sau 
internaţionale”. Situaţia de criză este definită de 
existența şi manifestarea unui ansamblu de 
elemente  disfuncţionale de natură socială, 
economică, politică, militară, de mediu sau 


psihosocială, generate din cauze interne şi/sau 
externe, ce afectează, în totalitate sau parțial, 
pe o perioadă scurtă sau mai îndelungată de 
timp, viaţa şi activitatea unei ţări, în calitatea sa 
de comunitate umană, sau numai a unor regiuni 
ale acesteia. Mai concis, ea reprezintă 
rezultatul combinării unor circumstanțe într-un 
anumit moment'?. 

Cultura de securitate se referă la 
promovarea Şi consolidarea valorilor 
democratice prin dezvoltarea unei înţelegeri 
comune a provocărilor şi oportunităţilor în 
domeniul securităţii naţionale la nivelul statului şi 
al societăţii”. 

Industria naţională de apărare şi securitate 
reprezintă sectorul strategic al economiei 
naționale care cuprinde totalitatea operatorilor 
economici, indiferent de structura capitalului 
social, care funcţionează şi dispun de capacităţi 
de producţie şi/sau servicii pentru apărare şi 
securitate”. 

Infrastructura critică cuprinde un sistem sau 
o componentă a acestuia, aflat pe teritoriul 
național, care este esenţial pentru menţinerea 
funcţiilor vitale ale societății, a sănătății, 
siguranței, securității, bunăstării sociale ori 
economice a persoanelor şi a cărui perturbare 
sau distrugere ar avea un impact semnificativ la 
nivel naţional ca urmare a incapacității de a 
menţine respectivele funcţii”. 

Interesele nationale de securitate ale 
României sunt acele stări şi procese, bazate pe 
valorile asumate şi promovate de societatea 
românească, prin care se asigură prosperitatea, 
protecţia şi securitatea membrilor ei, stabilitatea 
şi continuitatea statului”. 

Mediul de securitate este o realitate 
reprezentată de ansamblul condițiilor, 
proceselor şi fenomenelor politice, diplomatice, 
economice, sociale, culturale, militare, ecologice 
şi informaţionale, interne şi internaţionale, care 
condiționează nivelul de protecţie a individului, 
comunităţii, statului, zonei, regiunii ş.a.m.d., pe 


timpul promovării propriilor interese ale 
acestora“?. 

Obiectivele de securitate naţională a 
României stabilesc orientarea efectivă şi 


reprezintă reperele de bază ale acțiunii practice, 
sectoriale, a diferitelor instituţii ale statului, astfel 
încât îndeplinirea lor coerentă, corelată şi 
interdependentă să garanteze şi să conducă la 

realizarea şi afirmarea intereselor fundamentale 
ale tării”. 

Produsele cu dublă utilizare sunt acele 
produse şi tehnologii care au în mod normal 
utilizări civile, însă, datorită caracteristicilor lor, 
pot avea aplicaţii militare sau pot contribui la 
dezvoltarea si producerea armelor de distrugere 
în masă%. În viziunea Comisiei Europene, prin 
acest tip de produse se înțeleg acele bunuri, 
soft-uri şi tehnologie utilizate în mod normal în 
scopuri civile, dar care pot avea aplicații şi în 
domeniul militar sau pot contribui la proliferarea 
armelor de distrugere în masă”. 

Riscul, în sens larg, se concretizează în 
discrepanța dintre „aşteptarea pozitivă? şi 
„evenimentul negativ” ce se poate produce, ca şi 
prin posibilitatea de a se produce. 

Riscul la adresa securității naţionale 
reprezintă posibilitatea de a avea de înfruntat un 
pericol, o primejdie, un eveniment cu urmări 
grave la adresa securităţii naţionale”. 

Securitatea cibernetică desemnează starea 
de normalitate rezultată în urma aplicării unui 
ansamblu de măsuri proactive şi reactive prin 
care se asigură confidenţialitatea, integritatea, 
disponibilitatea, autenticitatea şi nonrepudierea 
informaţiilor în format electronic, a resurselor şi 
serviciilor publice sau private, din spațiul 
cibernetic“. 

Securitatea naţională extinsă reprezintă 
starea de legalitate, de echilibru şi de stabilitate 
în domeniile politic, economic, social, militar şi 
de mediu, necesară existenţei şi dezvoltării 
statului naţional român ca stat suveran, unitar, 
independent şi indivizibil, menţinerii ordinii de 
drept, precum şi a climatului de exercitare 
neîngrădită a drepturilor, libertăților şi 
îndatoririlor fundamentale ale cetățenilor, potrivit 
principiilor şi normelor democratice statornicite 
prin Constituţie”. 

Surprinderea strategică vizează, în esenţă, 
crearea unei situații avantajoase (îndeosebi de 
fapt împlinit) care să zădărnicească reacţia 
inamicului şi, deci, să asigure obţinerea 
victoriei fără pierderi prin evitarea luptei ? Prin 
urmare, surprinderea adversarului este 
considerat unul din principiile prin care şansele 
de succes în atingerea scopurilor strategice 
sunt potenţate prin efectele de paralizie 
cognitivă sau acţională induse de acţiunile 
neaşteptate, slab anticipate şi rapide 
desfăşurate de adversar”. 

Valorile naționale de securitate sunt cele 
prin care statul român îşi garantează existenţa, 


identitatea, dezvoltarea şi stabilitatea, în baza 
cărora îşi construieşte viitorul şi în temeiul 
cărora participă la realizarea securității 
internaţionale“. 

Vulnerabilitatea cu impact asupra securității 
naţionale este rezultatul combinării riscurilor 
existente la adresa securităţii naţionale şi 
capacitatea statului de a face față şi de a 


supravieţui crizelor şi situaţiilor de urgenţă 
internă şi externă”. 
Desigur, aceste concepte, termeni şi 


sintagme reprezintă doar o parte a abordării 
teoretico-ştiinţifice a problematicii din domeniul 
securității şi apărării. Analiza poate fi extinsă şi 
spre alte concepte, precum: pericol, stare de 


criză, conflict, organizaţie internaţională de 
securitate etc. 
1 Alexandra  SARCINSCHI, Vulnerabilitate, risc, 


amenințare. Securitatea ca reprezentare psihosocială, 
Editura Militară, Bucureşti, 2007, p. 176. 

? Art. 7, lit. d) din Legea privind activitatea de informații, 
contrainformaţii şi securitate (propunere de proiect), 
http://www.presidency.ro/static/ordine/CSAT/Proiect_Lege 


_activitate_informatii-contrainformatii.pdf. 


3 US. Army, Field Manual 3-0 Operations C-1, GPO, 
Washington, DC, February 2011, pp. 1-5. 

* Adaptare după Joint Chiefs of Staff, The National Military 
Strategy of the United States of America, June 2015, p. 4. 
” Petre DUȚU, Ameninţări asimetrice sau ameninţări 
hibride: delimitări conceptuale pentru fundamentarea 
securității şi apărării naţionale, Editura Universităţii 
Naţionale de Apărare „Carol l”, Bucureşti, 2013, p. 48. 

ê +*+ Glosar de termeni şi expresii privind angajarea 
operaţională a forțelor, Editura Academiei de Înalte Studii 
Militare, Bucureşti, 2002, p. 21. 

7 Art. 1 din Legea nr. 45/1994 — Legea apărării naţionale a 
României, cu modificările ulterioare. 

Mirela ATANASIU, Mihai  ZODIAN, Florian 
CÎRCIUMARU, Avantaje şi dezavantaje ale politicilor 
NATO şi UE privind dezvoltarea şi utilizarea în comun a 
capabilităților militare destinate dislocării şi susţinerii 
forțelor armate şi implicaţiile asupra securității regionale şi 
globale, Editura Universităţii Naţionale de Apărare „Carol 
l”, Bucureşti, 2014, p. 25. 

? Art. 13, alin. 1 din Legea nr. 203/2015 privind planificarea 
apărării. 

. Adaptare după Mirela ATANASIU, Mihai ZODIAN, 
Florian CÎRCIUMARU, op. cit., 2014, p. 25. 

11 Legea nr. 777/2001pentru ratificarea Acordului privind 
constituirea Grupului de cooperare navală în Marea 
Neagră, semnat la Istanbul la 2 aprilie 2001. 

'2 NATO Standardization Agency, AAP-06 Edition 2013: 
NATO Glossary of Terms and Definitions (English and 
French), 2013, p. 2-l-8 şi NATO, Interoperability: 
Connecting NATO Forces, 
http://www.nato.int/cps/en/natohg/topics_84112.htm. 

13 Hotărâre nr. 30/2008 privind aprobarea Strategiei 
naţionale de apărare a țării. 

14 Adaptare după Joint Chiefs of Staff, Joint Publication 5- 
0, Joint Operation Planning, 22 August 2011, p. Il-35. 

1° Adaptare după U.S. Department of Homeland Security, 

Privacy Impact Assessment for the Interagency Operations 
Center (IOC) WatchKeeper, 4 January 2013, p. 12. 

1€ John DIFFENBACH, Richard B. HIGGINS, Strategic 
credibility can make a difference, în „Business Horizons”, 
Vol. 30, Issue 3, 1987, pp. 13-18. 

1 Petre DUŢU, Managementul situaţiilor de criză şi 
prevenirea conflictelor armate, Editura Universității 
Naţionale de Apărare „Carol |”, Bucureşti, 2013, p. 9. 

18 Petre DUŢU, Conducerea administrativă a Armatei în 
situaţii de criză şi război, Editura Universităţii Naţionale de 
Apărare „Carol l”, Bucureşti, 2009, p. 15. 

1% Alexandra SARCINSCHI, op.cit., 2007, p. 185. 

% Serviciul Român de Informaţii, Viziunea strategică 2007- 
2010, p. 6, http://www.sri.ro/upload/viziunea.pdf. 

21 Art. 2, lit. j) din proiectul Legii privind industria naţională 
de apărare şi securitate, www.minind.ro/ 
PROPUNERI_LEGISLATIVE/2014/Lege_INApS.pdf. 

% Art. 3, lit. a) din Ordonanţa de Urgenţă a Guvernului nr. 
98/2010 privind identificarea, desemnarea şi protecția 
infrastructurilor critice, cu modificările ulterioare. 

?33 Hotărâre nr. 36/2001 privind adoptarea Strategiei de 
securitate naţională a României. 

?4 Cristian BĂHNĂREANU, Resursele energetice şi mediul 
de securitate la începutul secolului XXI, Editura 
Universităţii Naţionale de Apărare „Carol l’, Bucureşti, 
2006, p. 7. 

*5 Hotărâre nr. 36/2001 privind adoptarea Strategiei de 
securitate naţională a României. 

2 Ministerul Afacerilor Externe, Departamentul pentru 
Controlul Exporturilor - ANCEX, 
http://www.ancex.ro/?pag=18. 


27 European Commission,  Dualuse controls, 


http://ec.europa.eu/trade/import-and-export-rules/export- 
from-eu/dual-use-controls. 

* Alexandra SARCINSCHI, op. cit., 2007, pp. 179-180. 

? Adaptare după Grigore ALEXANDRESCU, Ameninţări la 
adresa securității, Editura Universității Naţionale de 
Apărare, Bucureşti, 2004, p. 7. 

3 Hotărârea Guvernului nr. 271/2013 pentru aprobarea 
Strategiei de securitate cibernetică a României şi a 
Planului de acţiune la nivel naţional privind implementarea 
Sistemului național de securitate cibernetică. 

31 Adaptare după art. 1 din Legea nr. 51/1991 privind 
securitatea națională a României, republicată în martie 2014, 
Barry BUZAN, Popoarele, statele şi teama. O agendă pentru 
studii de securitate internaţională în epoca de după războiul 
rece, Editura Cartier, Chişinău, 2000 şi Barry Buzan, Ole 
Waever, Jaap de Wilde, Securitatea: un nou cadru de 
analiză, Editura CA Publishing, Cluj-Napoca, 2011. 

32 Adaptare după Mircea MUREŞAN, Metamorfoza 
violenței în războiul modern, în „Impact Strategic”, nr. 
4/2004, Editura Universității Naţionale de Apărare, 
Bucureşti, 2004, p. 9. 

% Stan ANTON, Delimitări conceptuale privind șocul 
strategic şi surprinderea strategică, în „Impact Strategic”, 
nr. 1/2013, Editura Universităţii Naţionale de Apărare 
„Carol l”, Bucureşti, 2013, p. 63. 

% Adaptare după pct. 1.2. al Strategiei Naţionale de 
Apărare a Țării pentru perioada 2015-2019 — O Românie 
puternică în Europa şi în lume, Bucureşti, 2015, p. 8. 

3 Adaptare după Alexandra SARCINSCHI, op. cit., 2007, 
p. 182. 


CONCLUZII 


e În ultimii ani, în sfera relațiilor internaţionale au fost introduse o serie de noi concepte, 
termeni şi sintagme precum: infrastructură critică strategică, ameninţare hibridă, război hibrid, 
capabilitate militară, şoc strategic, război atipic, securitate energetică, securitate cibernetică, 
securitate alimentară etc. Unele au deja definiții acceptate la nivel internaţional, altele se află 
încă în analiză şi dezbatere. 

e Deşi este un concept clasic în domeniul relaţiilor internaţionale, mediul de securitate nu 
beneficiază de o definiție pe măsură, convenită la nivel naţional sau aliat. În 2006, Ia nivelul 
CSSAS, s-a propus o definiţie care a fost acceptată, în general, la nivelul structurilor şi 
instituţiilor naționale specifice. 

e Conceptele, termenii şi sintagmele cu care se operează la nivelul structurilor şi instituţiilor 
din domeniul apărării, ordinii publice şi securităţii au nevoie de o serioasă fundamentare 
ştiinţifică pentru a putea fi adaptate/adaptaţi la specificul naţional. 

opiniile şi punctele de vedere ale masteranzilor şi doctoranzilor, implicaţi în cercetarea ştiinţifică din 
domeniul apărării şi securității. 

